Ehdotus: neuvoston asetus riisin yhteisestä markkinajärjestelystä annetun asetuksen (EY) N:o 3072/95 muuttamisesta /* KOM/2001/0169 lopull. - CNS 2001/0085 */



Virallinen lehti nro 213 E , 31/07/2001 s. 0248 - 0248



Ehdotus: NEUVOSTON ASETUS riisin yhteisestä markkinajärjestelystä annetun asetuksen (EY) N:o 3072/95 muuttamisesta (komission esittämä) PERUSTELUT Asetuksessa (EY) N:o 1251/1999 säädetään, että peltokasvien pinta-alatuet on maksettava 16 päivän marraskuuta ja 31 päivän tammikuuta välisenä aikana meneillään olevan markkinointivuoden alettua. Koska riisi on sisällytetty yhdennettyyn valvontajärjestelmään, riisin viljelyalasta maksettavia tukia koskeva hakemus on osa peltokasvien pinta-alatukia koskevaa hakemusta. Tämä merkitsee sitä, että tehtävät tarkastukset toteutetaan kaikkien hakemuksessa mainittujen pinta-alojen osalta eikä kylvettyjen tuotteiden perusteella. Tämän vuoksi asetuksessa (EY) N:o 3072/95 säädettyä riisin tasaustukien maksukautta on tarpeen muuttaa ottamalla käyttöön asetuksessa (EY) N:o 1251/1999 peltokasvien osalta vahvistetut päivämäärät. 2001/aaaa (CNS) Ehdotus: NEUVOSTON ASETUS riisin yhteisestä markkinajärjestelystä annetun asetuksen (EY) N:o 3072/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo seuraavaa: (1) Neuvoston asetuksen (EY) N:o 3072/95 [1], sellaisena kuin se on viimeksi muutettuna asetuksella (EY) N:o 1667/2000 [2], 6 artiklan 3 kohdan viimeisessä alakohdassa säädetään, että korvaukset maksetaan 16 päivän lokakuuta ja 31 päivän joulukuuta välisenä aikana meneillään olevan markkinointivuoden alettua. [1] EYVL L 329, 30.12.1995, s. 18. [2] EYVL L 193, 29.7.2000, s. 3. (2) Tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999 [3], sellaisena kuin se on viimeksi muutettuna asetuksella (EY) N:o 1672/2000 [4], 8 artiklan 1 kohdassa säädetään 16 päivän marraskuuta ja 31 päivän tammikuuta väliseksi ajaksi ajoittuvasta maksukaudesta. [3] EYVL L 160, 26.6.1999, s. 1. [4] EYVL L 193, 29.7.2000, s. 13. (3) Tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92 [5], sellaisena kuin se on viimeksi muutettuna asetuksella (EY) N:o 1593/2000 [6], 6 artiklan 10 kohdassa säädetään yhdestä pinta-alatukea koskevasta hakemuksesta. [5] EYVL L 355, 5.12.1992, s. 1. [6] EYVL L 182, 21.7.2000, s. 11. (4) Asetuksen (ETY) N:o 3508/92 7 artiklassa säädetään, että yhdennetty valvontajärjestelmä koskee kaikkia jätettyjä tukihakemuksia. Jäsenvaltioiden toteuttaman maksujen käsittelyn yksinkertaistamiseksi pinta-alatukien maksamista koskevat määräajat on aiheellista yhdenmukaistaa, ON ANTANUT TÄMÄN ASETUKSEN: 1 artikla Muutetaan asetus (EY) N:o 3072/95 seuraavasti: Korvataan 6 artiklan 3 kohdan viimeisessä alakohdassa olevat päivämäärät "16 päivä lokakuuta" ja "31 päivä joulukuuta" vastaavasti päivämäärillä "16 päivä marraskuuta" ja "31 päivä tammikuuta". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>